Forslag til udmøntning af det vedtagne budget 2015 på vej- og parkområdet 
Sagsfremstilling 
8.      Forslag til udmøntning af det vedtagne budget 2015 på vej- og parkområdet  
                                                                                                                        Åbent 
Sagsnr.: 326-2015-20226       J.nr.: 00.30.00            Robert Clausen.: 326-2015-121386 
  
[adresse] 
På vej- og parkområdets bestillerbudget vil der i 2015 være cirka 1,2 mio. kr. mindre til fordeling på områdets 
driftsopgaver, og der vil i den forbindelse skulle foretages en ændret prioritering af driftsbudgettet. 
  
De ændrede budgetforudsætninger vedrører følgende omstændigheder:  
  
I forbindelse med vedtagelsen af budget 2015 traf Kommunalbestyrelsen beslutning om, at konti til materialer og 
tjenesteydelser (256.400 kr.) og pris - og lønfremskrivninger (213.332 kr) ikke skulle fremskrives, svarende til i alt 
469.732 kr. på vej- og parkområdet.  
  
Der er derudover indarbejdet en reduktion på bestillers budget som følge af, at udførers konti til materialer og 
tjenesteydelser ikke skulle fremskrives og en fastholdelse af priserne. Denne reduktion udgør i alt 738.887 kr. 
  
Den samlede ramme på vej- og parkområdets bestillerbudget lå inden gennemførelsen af de budgetmæssige 
beslutninger på i alt cirka 33,5 mio. kr. Der kan ikke gennemføres omprioriteringer på gadebelysning og 
vejafvandingsbidrag. Det betyder, at omprioritering skal finde sted inden for en ramme på i alt cirka 17 mio. kr. Det 
foreslås derfor, at driftsbudgettet i 2015 på vej- og parkområdet prioriteres inden for områdets øvrige hovedområder 
som vist i Bilag 1  
  
Konsekvensen af prioriteringen er, at der vil blive udført færre opgaver inden for indkøb af diverse inventar herunder 
affaldsstativer, skilte, buskure med mere, samt at der i det omfang, det er muligt, vil blive begrænset i ekstraopgaver 
i forbindelse med strandområder, naturområder, beplantninger og afstribning af kørebaner. 
  
I forbindelse med den nye organisering af arbejdsopgaverne på vej- og parkområdet i forbindelse med 
konkurrenceudsættelsen vil der sandsynligvis fra 2016 skulle flyttes driftsmidler på vej- og parkområdet til 
bestillerfunktionen. Der vil blive fremlagt en særskilt sag herom i fjerde kvartal 2015.   
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller,  
· at prioriteringerne på vej- og parkområdets driftsbudget fordeles som foreslået i Bilag 1. 
  
ØKONOMISKE KONSEKVENSER 
Ingen økonomiske konsekvenser. 
  
Bilag 
  
  
  
  
  
Bilag 1 Bestiller budget 2015 med omfordeling 
326-2015-171809 
Teknik- og Miljøudvalgets møde den 1. juni 2015: 
Udvalget vedtog at tiltræde indstillingen fra chefen for Vej, Ejendom og Affald. 
